armvectores/hy_wikipedia_2023 huggingface dataset:
Ջոդհան և Աքբարը (ֆիլմ)

«Ջոդհան և Աքբարը» (հինդի՝ जोधा अकबर, անգլ.՝ Jodhaa Akbar), հնդկական պատմական հերոսական ֆիլմ՝ նկարահանված 2008 թվականին։ Ֆիլմի ռեժիսորն ու պրոդյուսերը Աշուտոշ Գոուվարիկերն է։ Գլխավոր դերերում խաղում են Հրիթիկ Ռոշանն ու Այշվարիա Ռայը։


== Սյուժե ==
«Ջոդհան և Աքբարը» գեղարվեստական կինոնկարը պատմում է 16-րդ դարի սիրո պատմություն, որը ձևավորվել էր  քաղաքական ֆոնի վրա։ Սիրո այս պատմությունը Մեծ Մողոլների կայսրության կայսր Աքբար Մեծի և Ռաջպուտի արքայադուստր Ջոդհայի միջև էր ծավալվել։
Կայսր Աքբարի քաղաքական հաջողությունները սահմաններ չէին ճանաչում։ Այն բանից հետո, երբ կայսերն օգնեց Հինդուկուշը, այն ձգվեց Աֆղանստանից մինչև Բենգալյան ծոց և Հիմալայներից մինչև Նարբադա գետ։ Քաղաքական հմտություններն ու դաժանությունները համատեղելով Աքբարը ասպատակում է ռաջպուտներին։ Բայց գիտե՞ր արդյոք Աքբարը, որ մի օր կնության կվերցնի Ռաջպուտի արքայադուստր Ջոդհային՝ կրկին քաղաքական նպատակներից ելնելով։
Բհարմալա արքայի դուստր Ջոդհան այս քաղաքական խաղում վերածվում է ընդամենը մի խաղաքարտի։ Աքբարը պետք է ամեն ինչ անի, որպեսզի կարողանա Ջոդհայի սիրուն արժանանա։


== Գլխավոր դերերում ==


== Ծանոթագրություններ ==


== Արտաքին հղումներ ==
http://www.jodhaaakbar.com/ Ջոդհան և Աքբարը (ֆիլմ). պաշտոնական կայք
Official trailer - UTV Motion Pictures
Jodhaa Akbar(անգլ.) ֆիլմը «AllRovi» կայքում:
Heartbeat Song

«Heartbeat Song», ամերիկացի երգչուհի Քելլի Քլարկսոնի, յոթերորդ ստուդիական ալբոմի՝ Piece by Piece, առաջին սինգլը, որը թողարկվել է 2015 թվականի հունվարի 12-ին։


== Երգի մասին ==
Քելլի Քլարկսոնի նոր ալբոմի նյութերը սկսել են գրվել 2014 թվականին, չնայած մեծ ընդմիջմանը։ Ավելի ուշ, նա հրապարակել է, որ սկավառակը կթողարկվի 2015 թվականի սկզբին։ Առաջին սինգլը թողարկվել է հունվար ամսին։ Երգի հեղինակներն էին՝ Քարի Դիուգոարդոն, Օդրա Մեյը, Ջեյսոն Էվիգանը և Մաչ Ավանը։ Հունվարի 12-ին «Heartbeat Song» երգը հանվել է վաճառքի, իսկ հունվարի 13-ին երգը հնչում էր ռադիոյով։
Երաժշտական քննադատներն ընդհանուր առմամբ ողջունել են Քելլի վերադարձը բեմում։ E! ասել է, որ Քելլին վերադարձել է և նա «ավելի լավն է, քան երբևէ»։ PopCrush գրախոսությունը Քելլիի աշխատանքները համեմատել են Թեյլոր Սվիֆթի 1989 ալբոմի հետ, բայց ավելացրել են, որ Քելլի երգերը չի կարելի շփոթել մեկ այլ երգի հետ։ AXS ասել է, այս երգը նման է Քելլի ավելի վաղ աշխատանքներին, 2009 թվականի All I Ever Wanted ալբոմին։


== Երգացանկ ==


== Դիրքը չարթերում ==


== Թողարկման հաջորդականություն ==


== Ծանոթագրություններ ==
Սիրոկկո

Սիրոկկո (իտալերեն՝ scirocco, արաբ․՝ شرق‎‎ արևելք), հարավային կամ հարավարևելքային ուժեղ քամի, նկատվում է Սիջերկրական ծովի ավազանում, որը բերում է Հյուսիսային Աֆրիկայի և Արաբական թերակղզու անապատների չոր ու տաք օդը։ Սովորաբար առաջանում է Միջերկրական ծովի կամ Հյուսիսային Աֆրիկայի վրա գտնվող ցիկլոնների արևելյան փեշերին։ Սիրոկկո լեռների հողմատակ լանջերին ստանում է ֆյոնի բնույթ և աչքի ընկնում բարձր ջերմաստիճանով ու չորությամբ։ Հայտնի է առավելապես Իտալիայում և Հարավսլավիայի Դալմաթյան ափերին։
Ակուստիկ կիթառ

Ակուստիկ կիթառ, լարային երաժշտական գործիք (մեծ մասամբ 6 լարերով), կիթառի տարատեսակ, որի ձայնն առաջանում է լարերի տատանման արդյունքում, որոնք բարձր են հնչում կիթառի մարմնի ձայնային փոսում առաջացող ռեզոնանսի շնորհիվ։ Ժամանակակից ակուստիկ կիթառները կարող են ունենալ ինտեգրված ձայնահանիչներ; մագնիսական կամ պիէզոէլեկտրական, հավասարիչով և ձայնային կարգավորիչով։
Ակուստիկ կիթառը համարվում է հեղինակային երգերի, ֆոլկ երաժշտության հիմնական գործիքը, նաև կարևոր տեղ է գրավում գնչուական և ազգային երգերում, ռոքում, բլյուզում և այլ ժանրերում։
«Ակուստիկ» անվանումը մեկնաբանվում է երկու տարբերակով։ Մի դեպքում այն նշանակում է ձայնի բարձրացման միջոց կիթառի մարմնի ձայնային փոսի միջոցով, առանց էլեկտրականության օգտագործման, մյուս դեպքում առանձին կիթառի դաս մետաղական լարերով և դրեդնոուտ, ֆոլկ և ջամբո կիթառի մարմնով։


== Դասական կիթառ ==
Գործիքի ավելի հին տեսակ է։ Նրանով հիմնականում նվագում են դասական երաժշտություն։ Օգտագործվում է նաև ջազ, ֆոլկ, բլյուզ և ռոք ժանրերում։ Այս օգտագործվում է երաժշտական դպրոցներում, կոնսերվատորիաներում և այլ դպրոցական հաստատություններում։
Այս գործիքի վրա նեոնային լարեր են։ Դասական կիթառը հիմնականում նվագում են մատների միջոցով առանց մեդիատորի օգտագործման։ Դասականի ոճով նվագող կիթառիստները նվագում են միայն մատներով։
Դասական կիթառի վրա կարելի է դնել նեոնային լարեր, որովհետև կիթառի մարմնի ձևը նախատեսված չէ մետաղական լարերի լարվածության համար։


== Ակուստիկ կիթառ ==
Ակուստիկ կիթառի հիմնական կառուցվացքային առավելությունը նվագատախտակի մեջ մետաղական ձողի առկայությունն է, որի միջոցով կարգավորում են լարերի բարձրությունը։ Ակուստիկ կիթառի լարերը մետաղական են։


=== Դրեդնոուտ ===
Այս կիթառի մարմինն ունի ուղղանկյան տեսք, իրանը լայն է։ Ներկայումս այն ակուստիկ կիթառի ավելի տարածված ձև է։


=== Ֆոլկ ===
Կիթառի մարմնի ձևը նման է դասական կիթառի մարմնի ձևին։


=== Ջամբո ===
Ջամբո-կիթառի մարինը ծավալով մեծ է և կլոր, որի շնորհիվ կիթառի հնչողությունը ավելի բարձր է։


== Աղբյուրներ ==
Ակուստիկ կիթառ Archived 2022-02-24 at the Wayback Machine.
Իտապորան

Իտապորան (պորտ.՝ Itaporã), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հարավարևմտյան մարզում։ Մտնում է Դոռադուսի գավառի կազմի մեջ։ Բնակչությունը կազմում է 25.162 մարդ՝ 2020 թվականի տվյալներով։ Գրավում է 1 322,003 կմ2 տարածք։ Բնակչության խտությունը կազմում է՝ 13,5 մարդ/կմ2։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 163.976.177,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 9.375,96 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,712 (տվյալները ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ Իտապորանի մասին
Յոհան Հերման Լի Ֆոգթ

Յոհան Հերման Լի Ֆոգթ (նորվ.՝ Johan Herman Lie Vogt, հոկտեմբերի 14, 1858(1858-10-14) կամ 1858, Tvedestrand, Aust-Agder, Նորվեգիա - հունվարի 3, 1932(1932-01-03) կամ 1932, Տրոնհեյմ, Նորվեգիա), նորվեգացի երկրաբան, պետրոգրաֆ։ Նորվեգիայի տեխնոլոգիական ինստիտուտի պրոֆեսոր, Ռուսաստանի գիտությունների ակադեմիայի թղթակից-անդամ (1912 թվականից), Շվեդիայի թագավորական գիտությունների ակադեմիայի ակադեմիկոս։


== Կենսագրություն և աշխատանք ==
Յոհան Հերման Լի Ֆոգթը ծնվել է 1858 թվականի հոկտեմբերի 14-ին նորվեգական Տվերդեստրան քաղաքում, որը Օստ Ագդեր կոմսությունում է։ Նրա հայրը բժիշկ Օլաֆ Ֆրեդրիկ Սանդ Ֆոգթն է (նորվ.՝ Olaus Fredrik Sand Vogt, (1829–1893 թթ.) իսկ մայրը՝ Մաթիլդա Էլիզա Լին (նորվ.՝ Mathilde Eliza (“Elise”) Lie, 1835–1893 թթ.): Վերջինս ականավոր մաթեմատիկոս Սոֆուս Լիի քույրն էր։ Յոհան Հերման Լի Ֆոգթի եղբարը դարձավ հայտնի հոգեբույժ Ռիգնար Ֆոգթը  (նորվ. Ragnar Vogt, 1870-1943 թթ.):
1886 թվականից մինչև 1912 թվականը Յոհան Հերման Լի Ֆոգթը Օսլոյի համալսարանում պրոֆեսոր էր։ Իսկ հետո, երբ ստեղծվեց Նորվեգիայի տեխնոլոգիական ինստիտուտը (անգլ.՝ Norwegian Institute of Technology), նա 1911 թվականից դարձավ երկրաբանության պրոֆեսորը։ Այդ պաշտոնին Հերման Լին մնաց մինչև 1929 թվականը։ Իսկ դրանից հետո այն զբաղեցրեց որդին՝ Թորոլֆը։
Յոհան Հերման Լի Ֆոգթի ֆիզիկաքիմիական փորձերը, որոնք նախատեսված էին օգտակար հանածոների գտնվելու վայրերի հետազոտությանը, մեծ ճանաչում բերեցին գիտական աշխարհում։ Լի Ֆոգթը 1912 թվականին ընտրվել է Պետերբուրգի գիտությունների ակադեմիայի թղթակից-անդամ։
Յոհան Հերման Լի Ֆոգթն իր մահկանացուն կնքեց յոթանասուներեք տարեկան հասակում Տրոնհեյմում՝ 1932 թվականի հունվարի 3-ին։


== Ընտանիք ==
1887 թվականին Յոհան Հերման Լի Ֆոգթը ամուսնանում է Մարթա Ջոաննա Աբիգել Կինկի հետ։ Համատեղ կյանքի ընթացքում նրանք ունեցան որդիներ.
Ֆրեդերիկ Ֆոգթ (1892-1970 թթ.)՝ ինժեներ, Նորվեգիայի տեխնոլոգիական ինստիտուտի պրոֆեսոր և ռեկտոր։
Թորոլֆ Ֆոգթ (1888-1958 թթ.)՝ երկրաբան, Նորվեգիայի տեխնոլոգիական ինստիտուտի պրոֆեսոր։
Յոհան Ֆոգթ (1900-1991 թթ.)՝ տնտեսագետ, հրապարակախոս և թարգմանիչ։
Յորգեն Ֆոգթ (1900-1972 թթ.)՝ քաղաքական գործիչ և խմբագիր։


== Ծանոթագրություններ ==


== Արտաքին հղումներ ==
Fra Forskningspolitikk, nr 2, 2006 Archived 2007-09-27 at the Wayback Machine. En fagligbiografisk artikkel av Anne Kristine Børresen
Johan Herman Lie Vogts private arkiv Archived 2016-03-04 at the Wayback Machine. finnes ved NTNU Universitetsbiblioteket Dorabiblioteket
Thorolf Vogts private arkiv finnes ved NTNU Universitetsbiblioteket Dorabiblioteket
Աննա Ազգապետյան

Աննա Ազգապետյան (մայիսի 26, 1888(1888-05-26), Գրոդնո, Վիլնայի գլխավոր նահանգապետարան, Ռուսական կայսրություն - սեպտեմբերի 1, 1973(1973-09-01)), նաև Անն Ազգապետյան, իսկ հետագայում որպես Անն Հիլդ կամ Այա Հիլդ, Առաջին համաշխարհային պատերազմի ժամանակ եղել է Կարմիր Խաչի աշխատակից, պատերազմից հետո դասախոս և դրամահավաք իրականացնող, ինչպես նաև գրող։ Ծնվել է Ռուսաստանում, ամուսնացել է հայ գեներալի հետ և իր կյանքի մեծ մասն ապրել է Միացյալ Նահանգներում։ 


== Վաղ կյանք ==
Աննա Ազգապետյանը ծնվել է Գրոդնո քաղաքում, որն այժմ գտնվում է Բելառուսի կազմում։ Ընտանիքի հետ տեղափոխվել է Միացյալ Նահանգներ և դպրոց հաճախել Ինդիանապոլիսում։ Աննան ազգայնացվել է որպես Միացյալ Նահանգների քաղաքացի 1893 թվականին։ 1915 թվականին ամուսնացել է դիվանագետ Մեսրոպ Նևթոն Ազգապետյանի հետ։ Մեսրոպ Ազգապետյանը ծնվել է Ստամբուլում և կրթություն ստացել Կոլումբիայի համալսարանում։ Առաջին աշխարհամարտի պատճառով նրանք հեռացել են Նյու Յորքից։ 
Աննա Ազգապետյանը ռուսական Կարմիր Խաչի բուժքույր է աշխատել պատերազմի ժամանակ՝ 1916 թվականին։ Նա Ռուսաստանում պարգևատրվել է Սուրբ Ստանիսլաուսի մեդալով, ինչպես նաև Պարսկաստանի Շահի կողմից ոսկե մեդալով՝ ի նշան նրա ներդրումների։


== Դասախոսություն Ամերիկայի Միացյալ Նահանգներում ==
Աննա Ազգապետյանը երկար դասախոսական շրջագայություն է կատարել Միացյալ Նահանգներում։ Խոսել է եկեղեցիների, կանանց կազմակերպությունների և մասնագիտական և քաղաքական կոնվենցիաների, ներառյալ Կրթության ազգային ասոցիացիայի և Ազգային կանանց կուսակցության մասին։ Մասնակցել է նաև թատերականացված ներկայացումներին և զորահանդեսներին՝ ի աջակցություն հայկական պատերազմի։ 


== Հետագա կյանք ==
Աննա Ազգապետյանը և նրա ընտանիքը Միացյալ Նահանգներում են մնացել 1918 թվականից հետո։  Նրա ամուսինը մահացել է 1924 թվականին։ 1920-ականների կեսերին տեղափոխվել է Նյու Յորք նահանգի Լեյք Փլեսիդ քաղաք։ 1930 թվականից հետո Աննա Ազգապետյանը կրկին ամուսնացել է Ուիլիս Հիլդի հետ։ Մահացել է 1973 թվականին, 85 տարեկան հասակում։ Նրա դուստրը՝ Արաքսի Ազգապետյան Դանը (1916-2012), եղել է գործարարուհի Նյու Յորքի Լեյք Փլեսիդ քաղաքում։ Նրա որդին՝ Ահզատ Վիկտոր Ազգապետյանը (1919-1978), եղել է տիեզերական արդյունաբերության գիտնական։


== Ծանոթագրություններ ==
Սլինկով Յար

Սլինկով Յար (ուկրաիներեն՝ Слиньків Яр), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Սլինկով Յար գյուղում բնակվում էր 52 մարդ։ Բնակավայրը զբաղեցնում է 2008 կմ² տարածք։ Բնակչության խտությունը կազմում էր 25,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուլտոն շրջան (Կենտուկի)

Անվան այլ կիրառումների համար տե՛ս՝ Ֆուլտոն շրջան (այլ կիրառումներ)Ֆուլտոն շրջան (անգլ.՝ Fulton County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 541 կմ² է, բնակչությունը՝ 6.813 մարդ (2010 թ. տվյալներով)։ Շրջկենտրոնն է Հիքման բնակավայրը։ Կազմավորվել է 1845 թ.։
(1741) Ջիկլաս

(1741) Ջիկլաս (անգլ.՝ Giclas), աստերոիդ աստերոիդների հիմնական գոտում։ Հայտնաբերվել է 1960 թվականի հունվարի 26-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,88666 ա. մ., առավելագույնը մոտենում է 2,6841 ա. մ. հեռավորության վրա և հեռանում 3,0892 ա. մ.։ Արեգակի շուրջ մեկ ամբողջական պտույտ է կատարում 1791,4 երկրային օրվա ընթացքում, իր ուղեծրով շարժվելով միջինում 0,200961 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1741) Ջիկլաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անջեյ Դուդա

Անջեյ Սեբաստիան Դուդա (լեհ.՝ Andrzej Sebastian Duda, մայիսի 16, 1972(1972-05-16)[…], Կրակով, Լեհաստանի Ժողովրդական Հանրապետություն), լեհ քաղաքական, պետական գործիչ՝ իրավաբան։ Լեհաստանի նախագահ է դարձել 2015 թվականի մայիսի 24-ին հաղթելով նախագահական ընտրություններում։ «Օրենք և արդարություն» կուսակցության անդամ։


== Կենսագրություն ==
Ծնվել է Լեհաստանի Կրակով քաղաքում 1972 թվականի մայիսի 16-ին։


=== Աշխատանքային գործունեություն ===
1996 թվականին Կրակովում ավարտել է Յագելոնյան համալսարանի իրավաբանական բաժինը։ 1997 թվականի փետրվարին սկսել է իր գիտական և ուսուցչական աշխատանքը Յագելոնյան համալսարանի արդարադատության բաժնում։ 2001 թվականին դարձել է Յագելոնյան համալասարանի վարչության անդամ։ 2005 թվականին ստացել է դոկտորի կոչում։


=== Քաղաքական գործունեություն ===
2006-2007 թվականներին եղել է արդարադատության փոխնախարար։ 2008-2010 թվականներին Լեհաստանի նախկին նախագահ Լեհ Կաչինսկիի աշխատակազմի պետքարտուղարի տեղակալ։ 2011-2014 թվականին Լեհաստանի Սեյմի «Օրենք և արդարություն» խմբակցության անդամ։ 2014 թվականի մայիսի 25-ին դարձել է Եվրախորհրդարանի անդամ։


=== Նախագահական ընտրություններ ===
2014 թվականի դեկտեմբերի 6-ին «Օրենք և արդարություն» կուսակցության կողմից առաջադրվել է որպես նախագահի թեկնածու։ Ստացել է աջակցություն նաև այլ կուսակցությունների՝ «Միացյալ Լեհաստան», «Անկախության Պահպանության Լիգա», «Համերաշխություն» կողմից։
2015 թվականի մայիսի 10-ին տեղի ունեցած նախագահական ընտրություններում ստանալով 34,76% քվե՝ անցել է երկրորդ փուլ՝ գործող նախագահ Բրոնիսլավ Կոմորովսկու հետ միասին։ 2015 թվականի մայիսի 24-ին տեղի ունեցավ նախագահական ընտրությունների երկրորդ փուլը։ Ընտրությունների արդյունքում Անջեյ Դուդան ստացավ 53% ձայն և ընտրվեց Լեհաստանի նախագահ։


=== Լեհաստանի նախագահ ===
2015 թվականի օգոստոսի 6-ին տեղի ունեցավ Անջեյ Դուդայի երդմնակալության արարողությունը, որից հետո նա դարձավ Լեհաստանի նախագահ։


== Ծանոթագրություններ ==


== Աղբյուրներ ==
Անջեյ Դուդայի Պաշտոնական կայք
Մարկսովո (գյուղ, Նեմիրովի շրջան)

Մարկսովո (ուկրաիներեն՝ Марксове), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Մարկսովո գյուղում բնակվում էր 989 մարդ։ Բնակավայրը զբաղեցնում է 2679 կմ² տարածք։ Բնակչության խտությունը կազմում էր 369,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քերսուտ

Քերսուտ, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեռնարդո Դադի

Բեռնարդո Դադի (իտալերեն՝ Bernardo Daddi, 1290, Ֆլորենցիա - 1348, Ֆլորենցիա), վաղ Վերածննդի ժամանակաշրջանի իտալացի նկարիչ։ Լինելով իր սերնդի առաջատար նկարիչը Ֆլորենցիայում՝ զգալի ավանդ է ներդրել Վերածննդի հեղափոխիչ արվեստը առաջ մղելու, գոթիկայի կարծրատիպերը, պայմանականությունները կոտրելու, իրականությունը ռեալիստորեն ներկայացնող կոմպոզիցիաներ ստեղծելու գործում։ Առանձնապես հաջողված են Դադիի փոքրաչափ կտավները, խորանի պատկերազարդման նպատակով արված դյուրակիր նկարները (դա մի ձևաչափ էր, որ հետագայում լայն տարածում ստացավ)։


== Կյանքը և գործը ==
Դադիի ծննդյան տարեթիվը մինչև այժմ որոշակիացված չէ։ Նրա մասին առաջին անգամ հիշատակվում է 1312 թվականին։ Ամենայն հավանականությամբ՝ Դադին ժամանակին աշակերտել է Ջոտտոյին (Giotto di Bondone): Արվեստի պատմաբաններից շատերը գտնում են, որ նրա ոճը բխում է Ջոտտոյի ստեղծագործություւներից։ Դադիի հատկապես վաղ շրջանի գործերում նկատվում է նրա սերտ առնչությունը Ջոտտոյի հետևորդների՝ 14-րդ դարի առաջին քառորդի ֆլորենտացի վարպետների արվեստի հետ, իսկ ուշ շրջանի աշխատանքներում զգացվում է Մազո դի Բանկոյի և Լորենցետիի սիենական արվեստի ազդեցությունը։
Ըստ երևույթին՝ Դադին մեծ արվեստանոց է ունեցել և մեծ թվով աշակերտներ ու օգնականներ. ակնհայտ է, որ նրա նկարներից շատերի վրա մեկից ավելի ձեռքեր են աշխատել։ Նրա աշխատանքներին բնորոշ են զարդարունությունը, գծանկարի բարդությունը, նուրբ երանգավորումը։ Վարպետության բարձր մակարդակի ու քնարական նրբագեղության կողքին նկարչի որոշ ստեղծագործություններում ակադեմիական, մեխանիկական կոպտություն է նկատվում։ Նրա ստեղծագործությունների մեծագույն մասը կրոնական մոտիվներով է արված։
Դադիի շատ աշխատանքներ ներկայումս իրենց պատվավոր տեղն են գտել աշխարհի հեղինակավոր թանգարաններում ու պատկերասրահներում. 1328 թվականին նրա ստեղծած եռանկարը Ուֆֆիցիում է, մի շարք գործեր՝ լոնդոնյան Արվեստի ազգային պատկերասրահում, Walters թանգարանում,Վատիկանի Պինակոտեկայում, Սանկտ Պետերբուրգի Էրմիտաժում...:
Դադիի վերջին ստեղծագործությունը մասնագետները թվագրում են 1347 թվականով։ Ենթադրվում է, որ հաջորդ տարում նկարիչը մահացել է։


== Գրականություն ==
Алпатов М. В., Итальянское искусство эпохи Данте и Джотто. М.—Л., 1939
Лазарев В. Н. Происхождение итальянского Возрождения. М., 1959


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Բեռնարդո Դադին՝ Արվեստի ազգային պատկերասրահում

 Մեդիաֆայլեր Bernardo Daddi թեմայով Վիքիպահեստում:
Բեռնարդո Դադի - www.art-giotto.ru
Բեռնարդո Դադի
Սոզվինսկայա

Սոզվինսկայա (ռուս.՝ Созьвинская), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է №8157 անանուն վտակի աջ ափին՝ 4 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000081588
Կոդը ըստ հիդրոլոգիական հետազոտության (ՌԴ) — 103008158
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դոմինո (Սարգիս Հովսեփյան)

Անվան այլ կիրառումների համար տե՛ս՝ Դոմինո (այլ կիրառումներ)«Դոմինո», 2012 թվականին «Անտարես» հրատարակչության հրատարակած Սարգիս Հովսեփյանի պատմվածքների և պիեսի ժողովածուն։ Խմբագիր՝ Արքմենիկ Նիկողոսյան, նկարիչ՝ Վարդան Զաքարյան, հեղինակի լուսանկարը՝ Կարեն Անտաշյանի։ 168 էջ։


== Գրքի հանձնարարականը ==
Ժողովածուն հեղինակի առաջին գիրքն է, որում ընդգրկված պատմվածքները և «Համբարձման գիշեր» պիեսը հատկանշվում են պատումի ինքնատիպությամբ, թեմատիկ բազմազանությամբ, բայց և կայուն գրողական աշխարհայացքով, որի հենքը քննադատական վերաբերմունքն է հասարակական անառողջ երևույթներին և սերն ու կարեկցանքը հայրենիքի ու մարդու հանդեպ։


== Գրքի բովանդակությունը ==
Քաղաքիս հրապարակները կեղծ են
Ես ու իմ ընկեր Շուռը
Ֆերգանա
Բարով գնաս, տղես, բարով գնաս
ARMageddon
Ադնառազվի Սաշիկը
Բոնի ու կլայդ
Դոմինո
Անունս Պիեռո է
Վազիր Բիբի
Համբարձման գիշեր (պիես)


== Ծանոթագրություններ ==
Լոինո

Լոինո (ռուս.՝ Лоино), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 369 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ողջամտություն

Ողջամտություն, ողջախոհություն, փիլիսոփայության և հոգեբանության մեջ՝ իրականության վերաբերյալ այն հայացքները, տեսակետները և կարծիքները, որոնք հիմնված են կենսափորձի ու առօրեական գիտելիքների վրա և համապատասխանում են կշռադատության տրամաբանական հանրաճանաչ եղանակներին։ Դրանք դառնում են մոտեցման տիպար և չափանիշ յուրաքանչյուր նոր հայացքի ու կարծիքի և դրա համաձայն կատարվող գործողության համար։
Ողջամտությանը հակադրվում է երևակայական և իռացիոնալ մտակառուցումներին, ուստի և պատմականորեն օգտագործվել է կրոնի, սխոլաստիկայի և սնահավատության քննադատության մեջ (Ռենե Դեկարտ, Միշել Մոնտեն, Պ․ Բել, 18-րդ դարի ֆրանսիացի մատերիալիստներ և այլն)։ Բայց միշտ գիտակցվել է, հատկապես դիալեկտիկայի դասականների կողմից, ողջամտության սահմանափակությունը, որը որոշվում է փորձնական գիտելիքի շրջանակներով։
Ողջախոհությունը չի կարող թափանցել փորձից վերացած տեսական մտածողության ոլորտը, ուստի և նրա չափանիշները չեն կարող փաստարկներ լինել գիտության և փիլիսոփայության խնդիրների լուծման համար։ Ողջախոհության բացարձակացման վրա են հիմնված շոտլանդական դպրոցի փիլիսոփայությունը, նեոռեալիստական որոշ ուսմունքներ և այլն։ Ողջախոհությունը և նրանով պայմանավորված ռացիոնալությունը պայմանական մշակութային երևույթ են, նոր գիտելիքներն ու պատկերացումները պատմական զարգացման ընթացքում խախտում են կենսափորձի, առօրեական գիտելիքների և մտածելակերպի հիման վրա կայունացած շրջանակները։
Շաշանկ Վյաս

Շաշանկ Վյաս (հինդի՝ शशांक व्यास, անգլ.՝ Shashank Vyas, նոյեմբերի 30, 1986(1986-11-30), Ujjain, Մադհյա Պրադեշ, Հնդկաստան), հնդիկ դերասան և մոդել։ Նա ճանաչված է Ջագդիշի (Ջագյա, Ջագատ) դերով «Հարսիկը» հեռուստասերիալից։ Ներկայումս նա խաղում է Ռուփենդրայի կամ Ռուփի դերը Colors Tv-ի «Տղամարդու նոր տիպարը» սերիալում։


== Վաղ կյանք ==
Շաշանկը ծնվել է 1986 թվականի նոյեմբերի 30-ին Հնդկաստանի Մադհյա Պրադեշ նահանգի Ուջայն քաղաքում։ Նա վերջացրել է դպրոցը և սկսել պարապել, որպեսզի MBA քննությունները, սակայն ավելի ուշ, ընկերոջ խրախուսանքով, սկսում է դերասանական կարերիայեվ զբաղվել։


== Կարիերա ==
Շաշանկ Վյասի կարիերան սկսվել է Ջագդիշ/Ջագյայի դերով՝ «Հարսիկը» հեռուստասերիալից, որը եթեր է հեռարձակվել 2010 թվականի հուլիսին։ Նրա դերակատարումն արժանանում է հանրության գովասանքին, ֆիլմը մեծ հաջողության է արժանանում, իսկ գլխավոր դերասան Շաշանկը հանրաճանաչ է դառնում։ «Հարսիկը» սերիալում Ջագդիշը խաղացել է 5 տարի։ Վերջին դրվագը դերասանի մասնակցությամբ ցուցադրվել 2015 թվականի օգոստոսի 8-ին։ Ֆիլմում նրան փոխարինելու եկավ Շակտի Անանդը։ Դրանից հետո դերասանը խաղաց բանակի սպա, կապիտան Ռավիշ Վաշիստի դերը «Հեռու մի գնա իմ սրտից» սերիալում, որը ցուցադրվում էր հնդկական «StarPlus»  հեռուստաալիքով։ 2018 թվականի հուլիսից դերասանը խաղում է «Տղամարդու նոր տիպարը» սերիալում՝ Ռուփենդրա Ռուփ Սինգհ Վագելայի դերով։


== Ֆիլմագրություն ==
Ֆիլմեր2010 - Tees Maar Khan


== Մրցանականեր և նոմինացիաներ ==


== Ծանոթագրություններ ==


== Արտաքին հղումներ ==
Շաշանկ Վյաս Թվիթթերում
Շաշանկ Վյաս Internet Movie Database կայքում
Օլեգ Սոլոմոնով

Օլեգ Սոլոմոնով (ռուս.՝ Оле́г Я́ковлевич Соломо́нов, դեկտեմբերի 5, 1963(1963-12-05), Պետրոզավոդսկ, ՌԽՖՍՀ, ԽՍՀՄ - օգոստոսի 1, 2016(2016-08-01), Մոսկվա, Ռուսաստան), ռուս և խորհրդային հնչյունային օպերատոր։ 


== Կենսագրություն ==
Ծնվել է 1936 թվականի դեկտեմբերի 5-ին, Պետրոզավոդսկում։
1954-55 թվականներին սովորել է Պետրոզավոդսկի մանկավարժական ինստիտուտում, իսկ 1955-56 թվականներին` Լենիգրադի երկաթուղային տրանսպորտի ինստիտուտում։     
1958-1962 թվականներին Պետրոզավոդսկում աշխատել է որպես հնչյունային օպերատոր, 1962-1964 թվականներին եղել է «Վոլգա» ռադիոկայանի ավագ հնչյունային օպերատորը։  
1964 թվականից եղել է Էկրան ստեղծագործական միության հնչյունային օպերատորներից մեկը, 1978 թվականից եղել է խաղարկային և անիմացիոն ֆիլմերի հնչյունային ռեժիսոր։ 
Մահացել է 2016 թվականի օգոստոսի 1-ին։


== Ֆիլմագրություն ==
1978 թվական` Գողացված արևը
1979 թվական` Վովկա մարզիչը
1982 թվական` Ֆիլիպոկ
1983 թվական` Երևակայողը
1983 թվական` Երաշտահավի օրացույցը։ Գարուն
1983 թվական` Ատրակցիոնը
1983 թվական` Երաշտահավի օրացույցը։ Ձմեռ
1984 թվական` Դիմավորեք տատիկին
1986 թվական` Ինչո՞ւ է ուղտին նարինջ պետք
1986-1987 թվականներ` Հետաքննությունը վարում են գնդահացերը
1986 թվական` Դորեմի
1986 թվական` Թևեր, ոտքեր և պոչեր
1987 թվական` Ախ, արքայադուստր
1988 թվական` Հացը, հացը...
1989 թվական` Ոսկե խոսքեր
1989 թվական` Քույրեր-վատ սովորություններ
1991 թվական` Կանացի աստղագուշակությունը
1992 թվական` Որբուկ Էննին
1992 թվական` Հին ավտոմոբիլը
1993 թվական` Պատերազմ փղերի և ռնգեղջյուրների միջև
1994 թվական` Բոյկան ճանճին չի վիրավորում 4։ Մարած սիրտը
1994 թվական` Կապիտան Պրոնինը օպերայում
1995 թվական` Բոյական ճանճ էլ չի վնասի 6։ Այսօր նորից երկուշաբթի է


== Ծանոթագրություններ ==


== Արտաքին հղումներ ==
Օլեգ Սոլոմոնով մուլտֆիլմը «Անիմատոր.ռու» կայքում
Օլեգ Սոլոմոնով (անգլ.) Internet Movie Database կայքում
Վիտիմսկի

Վիտիմսկի (ռուս.՝ Витимский), քաղաքատիպ ավան Ռուսաստանի Իրկուտսկի մարզի Մամսկո-Չույսկի շրջանի կազմում։
Բնակչությունը 2011 թվականին գրանցված տվյալներով կազմում էր 457 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տակարանա

Տակարանա  (պորտ.՝ Taquarana), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Արապիրակայի գավառի կազմի մեջ։


== Ծանոթագրություններ ==
Ջոնսոն շրջան (այլ կիրառումներ)

Ջոնսոն շրջան, կարող է վերաբերել՝

Ջոնսոն շրջան - ԱՄՆ Այովա նահանգի 99 վարչական միավորներից մեկը
Ջոնսոն շրջան - ԱՄՆ Թենեսի նահանգի 95 վարչական միավորներից մեկը
Ջոնսոն շրջան - ԱՄՆ Իլինոյս նահանգի 102 վարչական միավորներից մեկը
Ջոնսոն շրջան - ԱՄՆ Ինդիանա նահանգի 92 վարչական միավորներից մեկը
Ջոնսոն շրջան - ԱՄՆ Կանզաս նահանգի 105 վարչական միավորներից մեկը
Ջոնսոն շրջան - ԱՄՆ Կենտուկի նահանգի 105 վարչական միավորներից մեկը
Ջոնսոն շրջան - ԱՄՆ Միսսուրի նահանգի 114 վարչական միավորներից մեկը
Ջոնսոն շրջան - ԱՄՆ Նեբրասկա նահանգի 93 վարչական միավորներից մեկը
Ջոնսոն շրջան - ԱՄՆ Ջորջիա նահանգի 159 վարչական միավորներից մեկը
Ջոնսոն շրջան - ԱՄՆ Տեխաս նահանգի 254 վարչական միավորներից մեկը
Խուրզուկ

Խուրզուկ (ռուս.՝ Хурзук), աուլ Ռուսաստանի Դաշնության Կարաչայ-Չերքեզական Հանրապետության Կարաչաևսկի շրջանի կազմում։
Բնակչությունը 2016 թվականին գրանցված տվյալներով կազմում էր 1481 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամպու դի Սանտանա

Կամպու դի Սանտանա (պորտ.՝ Campo de Santana), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Կուրիմատաու Օրիենտալի գավառի կազմի մեջ։ Բնակչությունը կազմում է 8635 մարդ՝ 2006 թվականի տվյալներով։ Գրավում է 246,656 կմ2 տարածք։ Բնակչության խտությունը՝ 35,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13.800.766,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.536,83 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,548 (տվյալները՝ ՄԱԿ-ի զարգացման ծրագրի)։
Ստարոե Սելո (գյուղ, Սաֆոնովսկի շրջան)

Անվան այլ կիրառումների համար տե՛ս՝ Ստարոե ՍելոՍտարոե Սելո (ռուս.՝ Старое Село), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 552 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիտկե (գյուղ, Վայվառա շրջան)

Անվան այլ կիրառումների համար տե՛ս՝ ՍիտկեՍիտկե (էստ․՝ Sõtke), գյուղ Էստոնիայի Իդա-Վիրումաա նահանգի Վայվառա շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դոսսիբայ Պատել

Դոսսիբայ Ռուստոմջի Կովասջի Պատելլ (հոկտեմբերի 16, 1881(1881-10-16), Մումբայ, Բրիտանական Հնդկաստան, Բրիտանական կայսրություն - փետրվարի 4, 1960(1960-02-04), Մումբայ, Հնդկաստան), հետագայում հայտնի էր որպես Դոսսիբայ Ջեհանգիր Ռատանշաու Դաբաբհոյ, հնդիկ մանկաբարձ և գինեկոլոգ, որը 1910 թվականին դարձել է Անգլիայի վիրաբույժների թագավորական քոլեջի (RCS) առաջին կին անդամը։ 
Հնդկաստանում նախնական բժշկական գիտելիքներ ստանալուց հետո, սովորելու նպատակով վեց տարի անց է կացրել Լոնդոնում։ 
Հնդկաստան վերադառնալուն պես իր կարիերան շարունակել է որպես մանկաբարձ և գինեկոլոգ, միջնորդել է նվազեցնել մանկական մահացությունը։ Այս դերում ակտիվորեն անդամակցել է տարբեր ընկերություննեերի՝ դառնալով նախ Բոմբեյի մանկաբարձական և գինեկոլոգիական ընկերության և հետագայում Հնդկաստանի բժշկական կանանց ասոցիացիայի նախագահ։


== Վաղ կյանք ==
Դոսսիբայ Պատելը ծնվել է 1881 թվականի հոկտեմբերի 16-ին Պարսից հարուստ ընտանիքում և հաճախել Բոմբեյի (այժմ՝ Մումբայ) Միս Մոուսի անվան աղջիկների դպրոցը։ Պատելը ծագումով եղել է Հնդկաստանի Ֆորտ Բոմբայ նահանգի Նավսարա Չեմբերս քաղաքից։ 1903 թվականին ավարտել է բժշկական կրթությունը Բոմբեյի Գրանթ բժշկական քոլեջում, որտեղ Պատելը ստացել է մագիստրոսի աստիճան։ Այնուհետև օգնել է Սըր Թեմուլջի Նարիմանին և բժիշկ Մասինեին Բոմբեյում, նախքան ծնողներին համոզելը որպեսզի թույլ տալ նրան արտասահմանում սովորել։


== Կյանքը Լոնդոնում ==
Պատելը չորս տարի սովորել է Թագավորական անվճար հիվանդանոցում (Լոնդոնի կանանց բժշկության դպրոց) և 1910 թվականի մայիսին դարձել է առաջին կինը, որը դարձել է վիրաբույժների թագավորական քոլեջի անդամ (MRCS): Պատելը 1910 թվականին ստացել է վիրաբույժի բակալավրի աստիճան Լոնդոնի համալսարանում։ Եղել է առաջին կին ուսանողը Այվի Էվելին Վուդվորդ համալսարանում։ 


== Կարիերա ==

1912 թվականին Հնդկաստան վերադառնալուն պես՝ որպես Դոսսիբայ Ջեհանգիր Ռատանշաու Դաբաբհոյ սկսել է կարիերան մանկաբարձության և գինեկոլոգիայի ոլորտում՝ առանձնահատուկ հետաքրքրություն ցուցաբերելով գինեկոլոգիական չարորակությունների նկատմամբ։ Պատելը առաջին մարդն էր Հնդկաստանում, որը գնել, տիրապետել և տարածել է ռադիումը։ 

1924 թվականին Դոսսիբայը զեկույց է ներկայացրել մանկական մահացության մասին, որում իր կարծիքն է հայտնել այն մասին, որ մանկական մահացության դեպքերի ավելի քան երկու երրորդը կարելի է կանխել, և հանրագիր Է ներկայացրել նման դեպքերի թվի կրճատման մասին։ Նաև քննարկել է մայրական մահացության հարցը և կողմ է եղել հղիության և ծննդաբերության ընթացքում հսկողությանը։
Երկրորդ համաշխարհային պատերազմի տարիներին ծառայել է Կարմիր խաչի ընկերության Բոմբայ մասնաճյուղում։
Պատելը  եղել է Բոմբեյի մանկաբարձագինեկոլոգիական ընկերության հիմնադիրներից մեկը՝ դառնալով նրա պատվավոր համատեղ քարտուղարը, ապա՝ նախագահը։ 1955 թվակակնին նախագահել է Համահնդկական մանկաբարձագինեկոլոգիական 8-րդ Կոնգրեսում։ 1937-1947 թվականներին լինելով Հնդկաստանի բժշկական կանանց ասոցիացիայի նախագահ 1942-1946 թվականներին Բհորեի կոմիտեում զբաղվել է առողջապահության զարգացման հարցերով։
Նաև պատվավոր վիրաբույժ խորհրդատու է եղել Կամա և Իբլեսս հիվանդանոցներում։


== Ծանոթագրություններ ==
Թևանիկ

2014 թ․ մրցանակակիր կինոռեժիսոր Ջիվան Ավետիսյանը նկարահանում է իր առաջին լիամետրաժ գեղարվեստական ֆիլմը՝ Թևանիկը, որը աշխարհի տարբեր բեմերից պատմել է Արցախյան ազատամարտի մասին։ 
SydneysBuzz-ը Թևանիկը համարել է ՕՍԿԱՐ 2015 թ․ Լավագույն Օտարերկրյա ֆիլմ անվանակարգի թեկնածու։ 


== Ֆիլմի մասին ==
Ֆիլմը ցուցադրվել է ոչ միայն Հայաստանում, այլ նաև աշխարհի 20-ից ավելի երկրներում, ներառյալ՝ Կանադայում, ԱՄՆ-ում, Արգենտինայում, Անգլիայում, Ֆրանսիայում, Գերմանիայում, Իտալիայում, Ավստրիայում, Լեհաստանում, Ռումինիայում, Հունաստանում, Լատվիայում, Լիտվայում, Շվեդիայում, Բելգիայում, Հոլանդիայում, Բոսնիա և Հերցեգովինայում, Կիպրոսում, Լիբանանում, Իրանում, Վրաստանում, Ռուսաստանում, Չինաստանում, Ավստրալիայում։
Թևանիկը թարգմանվել է 9 լեզուներով՝ ռուսերեն, անգլերեն, ֆրանսերեն, հունարեն, հոլանդերեն, իսպաներեն, ռումիներեն, պարսկերեն և լեհերեն։


== Սյուժե ==
Թևանիկը պատմում է պատերազմի արհավիրքների մասին՝ երեխաներ, ովքեր չեն հիշում իրենց հայրերին, մայրեր, ովքեր կորցրել են իրենց որդիներին, ընդհատված մանկություններ, բաժանված ընտանիքներ։ Թևանիկը նաև հայրենիքի հանդեպ սիրո մասին է, երբ ապրելու ցանկություն ունեցող մարդը զոհաբերում է իր կյանքը հանուն հայրենիքի։  
Ֆիլմը կազմված է երաժշտական կամ բանաստեղծական ստեղծագործության պես երեք մասից՝ պատմելով երեք պատանիների պատմությունը երեք տարբեր տեսանկյուններից։  
Հերոսներն ու նրանց պատմությունները տարբեր են, բայց պատմությունները միավորում է  պատերազմը, որը քանդում ու բաժանում է ընտանիքները։
Ֆիլմի առաջին մասում տեսնում ենք ներդաշնակ ընտանիք, որը ստիպված է լինում բաժանվել ստեղծված պատերազմական իրավիճակում։ Փոքրիկ Արամը դառնում է քանդվող ընտանիքի ողբերգության կրողը։ Նրա մանկությունը մեկ օրում ավարտվում է, և պատճառը մեկն է՝ պատերազմը։
Երկրորդ մասը պատմում է պատանի Աստղիկի մասին, ում մանկությունն ընդհատվում է Արցախյան պատերազմի պատճառով։ Աստղիկը կորցնում է հարազատներին, իր սերն ու իդեալը։
Ֆիլմի երրորդ հատվածը նվիրված է 14-ամյա Թևանիկին, որը մասնակից է դառնում պատերազմական գործողություններին։ Պատերազմի ժամանակ գեղեցիկի վրա ձեռք բարձրացնելու նրա անկարողության հետևանքով վայրկյանները որոշիչ ու ճակատագրական են դառնում։


== Դերերում ==


== Ստեղծագործական կազմ ==
Ջիվան Ավետիսյան - ռեժիսոր
Առնոլդ Աղաբաբով, Կարինե Խոդիկյան - սցենարի հեղինակներ
Մասիս Բաղդասարյան, Գևորգ Գևորգյան - պրոդյուսերներ
Կեստուտիս Դրազդաուսկաս - համարտադրող
Արսեն Սարգսյան - մոնտաժող
Սալբի Աղաջանյան - դիմահարդար
Օվսաննա Պետրոսյան - հագուստի նկարիչ
Հայկ Իսրայելյան - հնչ. ռեժիսոր
Լինաս Դաբրիսկա - գույն և հատուկ էֆեկտներ
Անտոն Քեշիշյան - բեմադրող նկարիչ
Նարեկ Մարտիրոսյան - օպերատոր
Յոնաս Յուրկունաս - կոմպոզիտոր


== Մրցանակներ ==


== Ֆիլմի հատուկ  ցուցադրություններ ==


== Անվանակարգեր ==
2014 դեկտեմբեր - Ավստրալիա, Բրիսբեն/ «Asian Pasific screen awards»   


== Միջազգային դիստրիբյուցիա ==
ԱՄՆ - HYASA ENTERTAINMENT կազմակերպությունը Լոս Անջելոսի Pacific կինոթատրոնում իրականացրել է ֆիլմի ցուցադրությունները։
Ռումինիա - BRIGHT FILM SRL ընկերությունը Ռումինիայում իրականացնում է ֆիլմի ցուցադրությունները։
Հունաստան - FEEL GOOD ընկերությունը Հունաստանում իրականացնում է ֆիլմի DVD-ների վաճառքը։


== Ծանոթագրություններ ==


== Արտաքին հղումներ ==
Թևանիկ
«Արվեստը քաղաքականություն է և շատ բան կարող է փոխել». Ջիվան Ավետիսյան
«Թևանիկ»․ ֆիլմ՝ սիրո և պատերազմի մասին
Մորտոն շրջան (Կանզաս)

Մորտոն շրջան (անգլ.՝ Morton County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.891 կմ² է, բնակչությունը՝ 3.496 մարդ (2000 թ. տվյալներով)։ Շրջկենտրոնն է Էլխարտ բնակավայրը։ Կազմավորվել է 1886 թ.։
Իվանիսովո (այլ կիրառումներ)

Իվանիսովո, կարող է վերաբերել՝

Իվանիսովո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Իվանիսովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Սյուրի

Սյուրի (ֆր.՝ Suris), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 277 մարդ, բնակչության խտությունը` 25.00 մարդ/կմ²։ Բնակավայրը զբաղեցնում է 11.08 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ, Պուատիե քաղաքից` 85 կմ հարավ, Անգուլեմ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 198 աշխատունակ (15-64 տարեկան) բնակիչ, որոնցից ակտիվ էին 136-ը, իսկ ոչ ակտիվները` 62։ Ակտիվության ցուցանիշը կազմում է 68,7 %։ 136 աշխատունակ մարդկանցից աշխատել է 118 անձ (66 տղամարդ և 52 կին)։ Գործազուրկ են եղել 18 անձ (9 տղամարդ և 9 կին)։ 62 անաշխատունակներից 11-ը եղել են աշակերտներ կամ ուսանողներ, 30-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բելա Հովնանյան

Բելա Հովնանյան (Լորետա Հովնանյան, օգոստոսի 12, 1935(1935-08-12), Երևան, Հայկական ԽՍՀ, ԱԽՖՍՀ, ԽՍՀՄ), բալետի արտիստ, պարուսույց։ ՀԽՍՀ ժողովրդական արտիստ (1976)։


== Կենսագրություն ==
Լորետա Հովնանյանը ծնվել է 1935 թվականին, Երևանում։ 1955 թվականին ավարտել է Երևանի պարարվեստի ուսումնարանը, 1964-1974 թվականներին եղել է նույն ուսումնարանի ժողովրդական բեմական պարի պարուսույցը, այնուհետև՝ Երևանի Սպենդիարյանի անվան օպերայի և բալետի ազգային ակադեմիական թատրոնի բալետի դերասան, 1980 թվականից՝ բալետի փորձավար։ Վերապատրաստվել է Մոսկվայի Մեծ թատրոնին կից պարարվեստի ուսումնարանում։ 1982-1992 թվականներին դասավանդել է Երևանի թատերական ինստիտուտում։ 1984-1987 թվականներին սովորել է Երևանի Խաչատուր Աբովյանի անվան պետական մանկավարժական ինստիտուտում։
Հյուրախաղերով հանդես է եկել Անգլիայում, ԱՄՆ-ում, Կանադայում, Արգենտինայում, Մեքսիկայում, Շրի-Լանկայում, Կամբոջայում։


== Դերապարեր ==
Գայանե՝ Արամ Խաչատրյանի «Գայանե»
Ֆրիգիա՝ Արամ Խաչատրյանի «Սպարտակ»
Գյուլնար՝ Նիկոլայ Ռիմսկի-Կորսակովի «Շահարազադե»
Մոխրոտ՝ Սերգեյ Պրոկոֆևի «Մոխրոտը»
Ռոզիտա՝ Մինկուսի «Դոն Կիխոտ»
Իսպանուհի՝ Ռավելի «Բոլերո»
Հարսնացու՝ Գրիգոր Հախինյանի «Լոռեցի Սաքո»


== Մրցանակներ ==
ՀԽՍՀ վաստակավոր արտիստ, 1963 թ.
ՀԽՍՀ ժողովրդական արտիստ, 1976 թ.
Երևանի հայկական երիտասարդական փառատոնի դափնեկիր, ոսկե մեդալակիր, 1957 թ.
Մոսկվայի երիտասարդների փառատոնի երկրորդ կարգի արծաթե մրցանակակիր
Պնոմ-Պենայի պատվավոր քաղաքացի, 1964 թ.


== Ծանոթագրություններ ==
Սիրինյանո

Սիրինյանո (իտալերեն՝ Sirignano), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2366 մարդ, բնակչության խտությունը կազմում է 394 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 83020, հեռախոսային կոդ՝ 081։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Գիբսոն Լես Պոլ

«Գիբսոն Լես Պոլ» (անգլ.՝ Gibson Les Paul), էլեկտրական կիթառի ապրանքանիշ։ Առաջին անգամ թողարկվել է «Gibson Guitar Corporation» ընկերության կողմից, 1952 թվականին։ Համարվում է աշխարհում ամենահայտնի էլեկտրական կիթառներից մեկը, դասվում է Ֆենդեռ Ստրատոկաստեռի և Տելետաստեռր շարքին։ 
Ստեղծվել է Լես Պոլի և Թեդ Մակքարթիի կողմից 1950 թվականին։ Գրիֆը մարմնին ոչ թե ձգած է պտուտակներով այլ սոսնձած է։ Այն աշխարհում առաջին ամբողջական կիթառն է։ Ունի 2 համբակեր, 3 ռեժիմ։
Նպատակահարմար է նվագել բոլոր երաժշտական ժանրերում, բայց ավելի հաճախ՝ ռոք, ծանր ռոք և մետալ, ինչպես նաև բլյուզի համար։ Համեմատած այլ էլեկտրական կիթառների, Գիբսոն Լես Պոլի մարմինը բավականին հաստ է, ինչի շնորհիվ ունի նաև ակուստիկ հատկություններ և ծանր է։ Ներկվում է հիմնականում դասական «արևայրուք» գույնով։ Այժմ կան նաև բազմապիսի գունավորումներ։ Մարմինը պատրաստվում է կարմիր և թխկիի փայտերից՝ 2 շերտով, գրիֆը հիմնականում թխկիի, վրադիրը սև փայտից։
Ունի բազմաթիվ մոդիֆիկացիաներ, որոնցից 1961 թվականին առանձնացավ «Էս-Ջի» (SG) մոդելը, այն ունի նույն էլեկտրոնիկ հատկությունները, տարբերվում է գույնով, գրիֆի երկարությամբ (2 լադ ավելի) և ունի 2 ճյուղ (Լես Պոլի մոտ այն մեկն է)։
Օգտագործվում է այնպիսի կիթառահարների կողմից ինչպիսիք են Ջիմմի Փեյջը («Լեդ Զեպպելին»), Ջեյմս Հեյթֆիլդը և Քըրք Համեթը («Մետալիկա»), Սլեշը և Զաք Ուայլդը, իսկ «Էս-Ջին»՝ Թոնի Այոմիի («Բլեք Սաբաթ») և Անգուս Յանգի («AC/DC») կողմից։
Բռնցքամարտը 2008 ամառային օլիմպիական խաղերում

2008 թվականի ամառային օլիմպիական խաղերում բռնցքամարտի մրցումները անցկացվեցին օգոստոսի 9-ից 24-ը` «Պրոլետարյան» մարզադահլիճում։  Միջոցառմանը մասնակցել են 283 մարզիկներ աշխարհի 77 երկրներից։
Մրցաշարի հիմնական սենսացիան այն էր, որ առաջին անգամ  Օլիմպիական խաղերում երկար ժամանակ Կուբայի բռնցքամարտիկները մնացել էին առանց ոսկե մեդալներ (2000 թվականին Կուբացիները Սիդնեյում նվաճել են 4 ոսկե մեդալ , իսկ  2004 թվականին` Աթենքում` 5)։ 11 քաշային կարգերում կուբացիները նվաճել են 4 արծաթե և 4 բրոնզե մեդալներ, և ընդհանուր առմամբ մրցանակների քանակն զգալիորեն գերազանցել է ցանկացած այլ երկրի։ Ընդհանուր վարկանիշային աղյուսակում չինացիներն ու ռուսները առավել հաջողակ էին, միայն նրանք կարողացան գրավել 2 ոսկե մեդալ, իսկ 7 երկրներ նվաճեցին ամենաբարձր արժեքի մեկ մեդալ։
Մինչև 57 կգ քաշային կարգում, նվաճելով ոսկե մեդալ, 20-ամյա ուկրաինացի Վասիլի Լոմաչենկոն  Վալ Բարկերի գավաթի մրցաշարում արժանացել է լավագույն բռնցքամարտիկի կոչմանը։


== Մեդալներ ==


=== Ընդհանուր հաշվարկ ===


== Ծանոթագրություններ ==
Պինյալ դա Սերրա

Պինյալ դա Սերրա  (պորտ.՝ Pinhal da Serra), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 2 321 մարդ, ըստ 2006 թվականի տվյալների։ Տարածքը կազմում է 434,045 կմ2։ Բնակչության խտությունը՝ 5,3 մարդ/կմ²։


== Վիճակագրություն ==
Համախառն ներքին արտադրանքը կազմել է 137 196 862,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 58 183,57 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Տեռնի (այլ կիրառումներ)

Տեռնի, կարող է վերաբերել՝

Տեռնի - քաղաք Իտալիայի Ումբրիայի շրջանում
Տեռնի - գավառ Իտալիայում, Ումբրիա մարզի երկրորդ փոքր գավառը
Ուտկինո (այլ կիրառումներ)

Ուտկինո, կարող է վերաբերել՝

Ուտկինո - գյուղ Ռուսաստանի Լիպեցկի մարզի Զադոնսկի շրջանի կազմում
Ուտկինո - գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Ժաիր Մարինյո

Ժաիր Մարինյո (բրազ.-պորտ.՝ Jair Marinho de Oliveira, հուլիսի 17, 1936(1936-07-17), Santo Antônio de Pádua, Ռիո դե Ժանեյրո, Բրազիլիա - մարտի 7, 2020(2020-03-07), Նիտերոյ, Ռիո դե Ժանեյրո, Բրազիլիա), բրազիլացի ֆուտբոլիստ, 1962 թվականին դարձել է աշխարհի չեմպիոն։


== Կարիերա ==
Ժաիր Մարինյոն կարիերան սկսել է 1956 թվականին, «Ֆլումինենսե» ակումբում և այդ ակումբում հանդես է եկել 7 տարի` անցկացնելով 258 հանդիպում և խփելով մեկ գոլ։ «Ֆլու»-ի հետ նա հաղթել է Ռիո դե Ժանեյրոյի նահանգի մեկ առաջնություն և Ռիո Սան Պաուլուի երկու մրցախաղ։ Այնուհետև խաղացել է «Պորտուգեզու Դեսպորտոսում», «Կորինթիանս-ում», «Վասկո դա Գամա» և «Կամպու Գրանդի» ակումբներում։
1961-1962 թվականներին Ժաիր Մարինյոն խաղացել է Բրազիլիայի ֆուտբոլի ազգային հավաքականում։ 1961 թվականին հավաքականի հետ հաղթել է Օ'Հիգգինսի և Օսվալդո Կրուզի գավաթները, իսկ 1962 թվականին դարձել է աշխարհի չեմպիոն, չնայած որ չի մասնակցել մրցաշարի ոչ մի խաղի. նրա տեղը զբաղեցրել է Ջալմա Սանտոսը։
Ավարտելով ֆուտբոլիստի կարիերան` Ժաիրն աշխատել է Ռիու-Գրանդիի ֆուտբոլային դպրոցում։


== Անձնական կյանք ==
Ամուսնացած է եղել, ունեցել է 4 երեխա և 3 թոռ։


== Նվաճումներ ==
Ռիո Սան Պաուլու մրցաշարի չեմպիոն. 1957, 1960
Ռիո դե Ժանեյրո նահանգի չեմպիոն. 1959
Օ'Հիգգինսի գավաթի գավաթակիր. 1961
Օսվալդո Կրուզի գավաթի գավաթակիր. 1961
Ֆուտբոլի աշխարհի առաջնություն. 1962


== Ծանոթագրություններ ==


== Արտաքին հղումներ ==
Պրոֆիլը brasilnacopa կայքում(չաշխատող հղում)
Հոդված terceirotempo.ig.com.br կայքում
Հոդվածը flumania.com.br կայքում
Մ.թ.ա. 164


== Դեպքեր ==


== Ծնունդներ ==


== Մահեր ==
Զոլոչևսկոե (գյուղ, Վալկիի շրջան)

Անվան այլ կիրառումների համար տե՛ս՝ ԶոլոչևսկոեԶոլոչևսկոե (ուկրաիներեն՝ Золочівське), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1665 թվականին։
2001 թվականի տվյալներով Զոլոչևսկոե գյուղում բնակվում էր 1 մարդ։ Բնակավայրը զբաղեցնում է 0,79 կմ² տարածք։ Բնակչության խտությունը կազմում էր 1270 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արաքսյա Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Արաքսյա Մկրտչի Ավետիսյան (հոկտեմբերի 1, 1918(1918-10-01), Ալեքսանդրապոլ, Երևանի նահանգ, Ռուսական պետություն), հայ բժիշկ, մանկաբարձ-գինեկոլոգ։ Բժշկական գիտությունների թեկնածու (1962), պրոֆեսոր (2000)։ Էկոլոգիայի և կենսագործունեության անվտանգության միջազգային ԳԱ անդամ (2003)


== Կենսագրություն ==
1943 թվականին ավարտել է Երևանի բժշկական ինստիտուտը։ 1962-1996 թվականներին աշխատել է ԵԲԻ մանկաբարձության և գինեկոլոգիայի ամբիոնում (1968-1969 թվականներին՝ վարիչ), 1996-2004 թվականներին՝ «Հայբուսակ» ինստիտուտում։
Ապացուցել է տեղային սառեցումով ներզատիչ համակարգի խթանման հնարավորությունները և բուժել մի շարք գինեկոլոգիական ու մանկաբարձական հիվանդություններ։
Արաքսյա Ավետիսյանը հաստատել է «Ջերմուկ» հանքային ջրի արդյունավետությունը կանանց սեռական օրգանների բորբոքային հիվանդությունների բուժման և տրիխոմոնոզի հարուցչի հայտնաբերման համար։


== Երկեր ==
Հեղինակ է «Կանանց հիվանդությունների բուժումը Ջերմուկ կուրորտում» (1961), «Բալնեոլոգիայի և հիպոթերմիայի մի քանի հարցեր գինեկոլոգիայում» (1981), «Գինեկոլոգիական և մանկաբարձական հիվանդությունների բուժումը տեղային հիպոթերմիայով (առանց դեղամիջոցների)» (1997) և «Ֆիզիոլոգիական մանկաբարձություն» (2002) գրքերի։


== Ծանոթագրություններ ==
Սովրամոնտե

Սովրամոնտե (իտալերեն՝ Sovramonte), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1696 մարդ (2007), բնակչության խտություն՝ 34 մարդ/կմ²։ Զբաղեցնում է 50 կմ² մակերես։ Փոստային ինդեքս՝ 32030։ Հեռախոսային կոդ՝ 0439։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Արագիչ

Արագիչ (նաև` Արաքիչ կամ Արակիչ, 1950-1953 թվականներին` Ագարակ, աբխազ.` Аракьаҽы, վրաց.` არაკიჩი), հայաբնակ գյուղ Աբխազիայի Օչամչիրայի շրջանում, Օչամչիրայից 35 կմ հյուսիս-արևմուտք` հարթավայրային գոտում։ Գտնվում է ծովի մակարդակից 80 մ բարձրության վրա։


== Բնակչությունը ==
Գյուղը հիմնադրել են Օրդուից գաղթած համշենահայերը` 1898 թվականին։ 1968 թվականի տվյալներով գյուղում բնակվում էր 1500 մարդ` հիմնականում հայեր, 1989 թվականին` 2172, իսկ 2011 թվականին` 873 մարդ, կրկին հիմնականում հայեր։

Խորհրդային իշխանության առաջին տարիներին գյուղի տարածքը բաժանված էր Աձյուբժա և Աթարա գյուղերի գյուղական խորհուրդների միջև։ 1926 թվականի հաշվառումներով, այդ երկու գյուղերում ընդհանուր առմամբ բնակվում էր 621 հայ։ 1989 թվականին, Արագիչը` հայերի թվաքանակով, Օչամչիրայի շրջանի ամենամեծ գյուղն էր։
Բնակիչներն զբաղվում են ծխախոտի, թեյի, եգիպտացորենի մշակությամբ, այգեգործությամբ և անասնապահությամբ։ Խորհրդային տարիներին գյուղն ուներ միջնակարգ և տարրական դպրոցներ, ակումբ, գրադարան և բուժկայան։
Վրաց-աբխազական պատերազմի ժամանակ, գյուղը մեծ վնասներ է կրել։ Ներկայումս գյուղի բնակչությունը, համեմատած մինչպատերազմական շրջանի հետ, խիստ կրճատվել է։


== Ծանոթագրություններ ==
Քրիստոֆ Դյուգարի

Քրիստոֆ Դյուգարի (ֆր.՝ Christophe Dugarry մարտի 24, 1972(1972-03-24)[…], Լորմոն), ֆրանսիացի նախկին ֆուտբոլիստ, կիսապաշտպան, հարձակվող, 1998 թվականի աշխարհի և 2000 թվականի եվրոպայի չեմպիոն։ Կարիերայի ավարտից հետո ֆրանսիական հեռուստատեսությունում աշխատել է հեռուստամեկնաբան։


== Ակումբային կարիերա ==
Ֆուտբոլ խաղացել է երեխա տարիքից՝ իր հայրենի  Լորմոն քաղաքում, որի ակումբի ստադիոնը կրում է իր անունը։ 1985 թվականին «Լերմոնայի» կազմում Դյուգարին դարձել է Աքվիտանիայի գավաթակիր։ 17 տարեկանում Քրիստոֆն ընդգրկվում է «Բորդոյի» կազմում, որտեղ նա հանդես է գալիս երիտասարդական և հիմնական կազմում՝ Ֆրանսիայի հավաքականի իր ապագա ընկերներ՝ Զինեդին Զիդանի և Բիքսեն Լիզարազյուի  հետ։ Նա «Բորդոյում» մնացել է 8 տարի, անց է կացրել 187 խաղ և խփել 34 գոլ։ ՈՒԵՖԱ-ի գավաթի ժամանակ «Միլանի» հետ խաղում դարձել է գոլի հեղինակ, ինչից հետո «Միլանը» ցանկացել է ձեռք բերել Քրիստոֆին։ 1996/1997 թվականների մրցաշարը նա անց է կացրել «Միլանում»։


== Նվաճումներ ==
Բարսելոնա

Իսպանիայի չեմպիոն 1997/1998|1998Բորդո

Ֆուտբոլի Ֆրանսիայի լիգայի գավաթի գավաթակիր 2002|2002Ֆրանսիայի ազգային հավաքականում

Աշխարհի չեմպիոն 1998|1998
Եվրոպայի չեմպիոն 2000|2000
Կոնֆեդերացիայի գավաթակիր 2001|2001


== Անձնական  նվաճումներ ==
Պատվո Լեգեոնի շքանշան՝ 1998 թվականի աշխարհ առաջնությունում հաղթելու համար


== Ծանոթագրություններ ==


== Արտաքին հղումներ ==
Официальный сайт футболиста
Ժողովածու (2026)

Ժողովածու (2026), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2026 թվի տակ։ Ձեռագիրը գրվել է XVII դարում։ Գրված է թղթի վրա, որը ունի 12×9,5 չափս։ Ձեռագիրը կազմված է 116 թերթից։ Գրված է միասյուն բոլորգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 102ա, 116ա, հետագայի՝ 116ա (1742 թ․):


== Բովանդակություն ==
Ցանկ շարականց։
Տօնացոյց։
Մասն ժամագրոց։


== Ծանոթագրություններ ==
Վարդան Ավագյան

Անվան այլ կիրառումների համար տե՛ս՝ Վարդան Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Վարդան Մարգարի Ավագյան (մարտի 1, 1900(1900-03-01), Օշական, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հունիսի 23, 1978(1978-06-23), Երևան, Հայկական ԽՍՀ, ԽՍՀՄ), հայ բժիշկ, թերապևտ։ Բժշկական գիտությունների դոկտոր (1960), պրոֆեսոր (1961)։ ՀԽՍՀ գիտության վաստակավոր գործիչ (1965)։


== Կենսագրություն ==
Միջնակարգ կրթությունն ստացել է Երևանի արական գիմնազիայում, իսկ 1924 թվականին ավարտել է Մոսկվայի համալսարանի բժշկական ֆակուլտետը։ 1925-1937 թվականներին որպես բժիշկ ծառայել է ՌԿԲԿ և ՆԳԺԿ զորամասերում։ 1937 թվականի սեպտեմբերին՝ զինվորական ծառայության մայորի կոչումով թողնում է զինվորական ծառայությունը և անցնում գիտամանկավարժական գործունեություն։ Հայրենական մեծ պատերազմի սկսվելուց անմիջապես հետո կրկին զինվորական համազգեստ է հագնում։ Կարճ ժամանակ տարբեր հոսպիտալներում հոսպիտալի պետի՝ բուժական գծով տեղակալ էր, ապա՝ հոսպիտալի պետ, այնուհետև՝ վիրաբուժական պրոֆիլ ունեցող խոշորագույն հոսպիտալի պետի ու առաջատար թերապևտի պաշտոններում էր։ Հոսպիտալը պարգևատրվել է ԽՍՀՄ առժողկոմատի պատվոգրով, իսկ պետը՝ Կարմիր աստղի շքանշանով, բազմաթիվ մեդալներով ու շնորհակալագրերով, «Առողջապահության գերազանցիկի» կրծքանշանով։
1945-1950 թվականներին եղել է ՀԽՍՀ Կարմիր խաչի կենտրոնական կոմիտեի նախագահ։ 1950-1952, 1954-1957 թվականներին՝ ՀԽՍՀ առողջապահության նախարարության գլխավոր թերապևտ, 1955-1975 թվականներին՝ Երևանի բժշկական ինստիտուտի սանիտարահիգիենային և մանկաբուժական ֆակուլտետների ներքին հիվանդությունների ամբիոնի վարիչ, 1963-1977 թվականներին՝ Հայաստանի սրտաբանների գիտական ընկերության նախագահ։
Հեղինակ է գիտագործնական շուրջ 60 աշխատությունների։


== Երկեր ==
Հիպերտոնիկ հիվանդություն, Ե., 1963:


== Ծանոթագրություններ ==